Κρεμώδης σούπα με μαραθόριζα και καπνιστό ψάρι
Ιδανική για τις κρύες μέρες είναι αυτή η βελούδινη και αρωματική σούπα με καπνιστή πέστροφα ή σολομό, μαραθόριζα, σελινόριζα και γλυκοπατάτα.
2 μέτριες μαραθόριζες, καθαρισμένες, κομμένες σε κυβάκια, 1 μικρή σελινόριζα, καθαρισμένη, κομμένη σε κυβάκια, 1 μικρή γλυκοπατάτα, κομμένη σε κυβάκια , 1 μέτριο πράσο, ψιλοκομμένο, 1 μέτριο ξερό κρεμμύδι, ψιλοκομμένο, 2 σκελίδες σκόρδο, καθαρισμένες και ελαφρά κοπανισμένες, 1 κουτ. γλυκού μαραθόσπορος, κοπανισμένος, 150 ml λευκό ξηρό κρασί, 70 γρ. βούτυρο αγελάδας, χυμό και ξύσμα από 1 λεμόνι, αλάτι, φρεσκοτριμμένο πιπέρι, 200 γρ. φιλέτο καπνιστής πέστροφας, σε ακανόνιστα κομμάτια, ή σολομός , λίγο μαυροκούκι (προαιρετικά)
Για να φτιάξουμε κρεμώδης σούπα με μαραθόριζα και καπνιστό ψάρι, αρχικά ζεσταίνουμε, σε μια φαρδιά κατσαρόλα, το βούτυρο σε μέτρια φωτιά.Στη συνέχεια, σοτάρουμε τις μαραθόριζες, τη σελινόριζα, τη γλυκοπατάτα, το πράσο, το κρεμμύδι,το σκόρδο, τον μαραθόσπορο και αλατοπίπερο για περίπου 8 λεπτά, μέχρι να μαλακώσουν και να ροδίσουν. Ρίχνουμε το κρασί και αφήνουμε 2 λεπτά να εξατμιστεί το αλκοόλ. Προσθέτουμε τον λεμονοχυμό και 800 ml νερό.Βράζουμε για περίπου 20 λεπτά, μέχρι να μαλακώσουν καλά τα λαχανικά. Πολτοποιούμε με ραβδομπλέντερ (ή μεταφέρουμε το όλον σε πολυκόφτη) μέχρι να σχηματιστεί μια πηχτή, κρεμώδης σούπα. Αν τη θέλουμε πιο υδαρή, προσθέτουμε λίγο καυτό νερό.Σερβίρουμε τη σούπα σε μπολ, μοιράζουμε στο καθένα από λίγη πέστροφα, σκορπίζουμε το ξύσμα και το μαυροκούκι και σερβίρουμε την κρεμώδης σούπα με μαραθόριζα και καπνιστό ψάρι.
Κρασί,Κρεμμύδι,Πέστροφα